**POVZETEK OPERACIJE,**

**potrjene na 4. Javnem pozivu za izbor operacij za uresničevanje ciljev SLR na območju**

**LAS Posavje v letu 2022 EKSRP in z Odločbo Agencije RS za kmetijske trge in razvoj podeželja, št. 33152-355/2020/9, z dne: 25. 04. 2023**

1. **Identifikacija operacije**

|  |  |  |
| --- | --- | --- |
| **Tematsko področje** | ***Razvoj osnovnih storitev na podeželju*** | |
| **Ukrep** | ***U3: Lokalna infrastruktura za storitve na podeželju*** | |
| **Naziv sklada** | **EKSRP** | |
| **Akronim operacije** | **Za varnost gre!** | |
| **Naziv operacije** | **Vključevanje mladih v prostovoljne reševalne službe za zagotavljanje varnosti na podeželju** | |
| **Naziv vlagatelja in višina podpore EKSRP** | **Prostovoljno gasilsko društvo Leskovec pri Krškem**  **Ulica 11. novembra 24,**  **8273 Leskovec pri Krškem** | **28.329,00 EUR** |
| **Naziv partnerjev in višina podpore EKSRP** | 1. **Društvo potapljačev Vidra Krško** 2. **Gasilska zveza Krško** | **5.331,20 EUR**  **1.126,94 EUR** |
| **Skupna vrednost celotne operacije (z DDV)** | **48.855,88 EUR** | |
| **Višina sofinanciranja EKSRP** | **34.787,14 EUR** | |
| **Trajanje operacije** | **01. 04. 2023 – 31. 01. 2025 (22 mesecev (13 +9), 2 FAZI)** | |

1. **Opis operacije**

|  |
| --- |
| Prostovoljne reševalne službe se po epidemiji koronavirusa srečujejo s pomanjkanjem novega  vključevanja mladine v svoje vrste, ki bi zagotavljala varno prihodnost, varnost lokalnega okolja in  prebivalstva pred naravnimi in drugimi nesrečami, ter prihodnost obstoja tovrstnih služb, ki predstavljajo pomemben podporni steber na področju zaščite in reševanja. Prostovoljstvo z izboljševanjem kakovosti življenja, možnostjo aktivnega delovanja v družbi, razvojem vrednot solidarnosti, delavnosti, discipliniranosti, partnerstva in organiziranosti pomembno prispeva k razvoju posameznikov in skupnosti.  **Operacija se spopada z izzivi reaktivacije in vključenosti mladih v prostovoljne organizacije, ki delujejo na področju zaščite in reševanja, tj. prostovoljna gasilska društva in društva potapljačev, ki predvsem na območju Posavja kot izrazite obrečne pokrajine, predstavljajo pomemben člen reševalnih služb.** Z zagotavljanjem brezplačnega članstva za otroke in mladino do 18. leta ter aktivnim usposabljanjem tako mladine kot mentorjev mladine, bo partnerstvo zagotavljalo odzivanja na nesreče in zaščite prebivalstva.  **Cilj operacije je okrepiti zavest o pomembnosti prostovoljnih reševalnih služb v regiji ter pridobivanje novih članov za zagotavljanje kontinuiranega delovanja tovrstnih služb in ohranjanja varnosti lokalnega okolja.**  **Naslavljanje izzivov SLR:**  P1: ohranjeno delovno mesto na Gasilski zvezi Krško  P9: izvedba izobraževalnih delavnic, promocija prostovoljnih reševalnih služb  P11: brezplačno članstvo za otroke in mladino do 18. leta ter starejše od 70 let, sodobno opremljeni prostori gasilskega doma  P12: aktivno vključevanje mladih  P13: celostno povezovanje različnih strok reševalnih služb  P15: modernizacija prostovoljnih reševalnih služb  P16: zagotavljanje varnega okolja za namen kvalitetnega in aktivnega preživljanja prostega časa  **Glavne aktivnosti operacije:**   * promocija gasilstva v predšolskih in osnovnošolskih ustanovah, * strokovno usposabljanje mentorjev mladine, ter članov prostovoljnih reševalnih služb, * sodobno opremljanje prostorov gasilskega doma v Leskovcu pri Krškem, * nakup sodobne opreme za potrebe reševanja, * izdelava aplikacije za atraktivno učenje in izvedbo kviza mladine.   **Rezultati operacije:**   * usposobljeni mentorji mladine (4), * inovativno partnerstvo na področju zaščite in reševanja (1), * novi člani prostovoljnih reševalnih služb, mladina (SO), * sodobno opremljen gasilski dom (1), * nakup sodobne potapljaške opreme (1), * razvoj aplikacije za kviz mladine (1), * strokovno usposobljen kader (10)   **Učinki operacije:**   * Vzpostavitev varnega okolja za aktivno in kvalitetno preživljanje prostega časa, * modernizacija učnih postopkov (digitalizacija, sodobna oprema), * razvoj vrednot posameznikov, * dolgoročno povezovanje, zagotovitev dolgoročnega obstoja in prepoznavnost pomembnosti obstoja prostovoljnih reševalnih služb.   **Trajnost** bo zagotovljena s sodobno opremljenimi prostori, kontinuiranim povezovanjem in aktivnim delovanjem prostovoljnih društev, novo usposobljenimi mentorji mladine, strokovno izpopolnjenim kadrom vključenih partnerjev z namenom dolgoročnega prenašanja znanja in zagotavljanjem posodabljanja aplikacije.  **Inovativnost** operacije in aktivnosti se kaže v vzpostavitvi inovativnega partnerstva na področju zaščite in reševanja, zavzemanju za vključevanje mladine v prostovoljne organizacije, z zagotavljanjem brezplačnega članstva in modernizacijo aktivnosti (razvoj aplikacije, uporaba sodobne računalniške opreme ter atraktivne reševalne opreme).  Z operacijo bo doseženo izboljšano stanje okolja z učinkom kvalitetnega in aktivnega preživljanja prostega časa za mladino, oblikovanjem bodočih prostovoljnih reševalcev, z dolgoročnim zagotavljanjem varnega okolja za širše prebivalstvo.  Rezultati operacije zagotavljajo možnost prenosljivosti v druga okolja in druge reševalne prostovoljne organizacije in hkrati tudi na druge ciljne skupine (ženske, starejši), ki bodo posredno delno dosežene že tekom izvedbe operacije (starši, učitelji itd.).  **Vlagatelj bo v času trajanja operacije sodobno opremil prostore gasilskega doma v Leskovcu pri Krškem, ki je trenutno v fazi gradnje (začetek opremljanja objekta spomladi 2023). Z zagotovitvijo sodobne računalniške opreme bodo prostori in samo društvo postali privlačnejši za mladino. Vzpostavljen bo nov produkt-aplikacija za izobraževanje mladine preko kviza mladine, ki se na nacionalni ravni še vedno izvaja v klasični, papirnati obliki.** Produkt omogoča **prenosljivost izven področja LAS in s posodobitvami omogoča nenehno aktualizacijo izobraževalnih vsebin (trajnost).** Vzpostavljeno inovativno partnerstvo, ki vključuje 'mikro' društvi in 'makro' organizacijo, tj. zveza društev, zagotavlja visoko stopnjo varnosti in podpornega okolja.  Vzpostavljeno partnerstvo je inovativno in oblikuje celoto: dve prostovoljni društvi bosta neposredno delali z mladino in posredno tudi s starejšimi, ženskami (starši, učitelji), Gasilska zveza Krško pa bo zagotavljala strokovno podporo in kanal za doseganje nacionalnega nivoja. Aktivno naslavljanje potreb SLR: P1, P9, P11, P12, P13, P15 in P16. Pričakovano je izboljšano zdravje ljudi (kvalitetno preživljanje prostega časa, socialna reaktivacija), pozitiven vpliv na okolico (sodobno opremljen gasilski dom, ki je primarno namenjen lokalnemu prebivalstvu (druženje, izobraževanje). Pozitiven učinek bo hkrati dosežen tudi na posameznikih, z razvojem osebnih vrednot, razumevanja in socialnega čuta skozi prostovoljstvo. **Operacija tako celostno namenjena splošni populaciji, lokalni skupnosti, naslavlja ranljive skupine mladih, žensk, starejših, družin (ne glede na socialni status). Poseben poudarek je tudi na socialno ogroženih družinah in posameznikih, saj je zagotovljeno brezplačno članstvo za mlade do 18. leta in starejše od 70. let.** |

1. **Cilji in kazalniki operacije**

|  |  |  |
| --- | --- | --- |
| Cilj | Kazalnik | Število |
| Cilj 1.1: Ustvariti kakovostna delovna mesta | št. novo ustvarjenih delovnih mest |  |
| št. usposobljenih nosilcev dejavnosti |  |
| Cilj 1.2: Krepiti pogoje za rast malih ponudnikov v perspektivnih dejavnostih | št. novih produktov ali storitev |  |
| št. usposobljenih nosilcev dejavnosti |  |
| št. vzpostavljenih partnerstev |  |
| Cilj 2.1: Aktivirati potenciale za revitalizacijo podeželja | št. novih programov ali storitev | 1 |
| št. vključenih proizvajalcev |  |
| št. vključenih prebivalcev | 400 |
| Cilj 3.1: Izboljšati stanje okolja za večjo kakovost življenja in dela | št. vključenih v aktivnosti ozaveščanja | 200 |
| št. izvedenih ukrepov |  |
| št. novih okoljskih rešitev |  |
| Cilj 3.2: Ohranjanje narave in biotske  raznovrstnosti za trajnostni razvoj območja LAS | št. izvedenih ukrepov |  |
| Št. novih vsebin in programov |  |
| št. vključenih v aktivnosti ozaveščanja |  |
| Cilj 4.1: Izboljšati pogoje za vključenost ranljivih ciljnih skupin v družbo | št. izboljšanih ali novih programov | 1 |
| št. vključenih iz ranljivih skupin | 100 |
| št. vzpostavljenih partnerstev | 1 |
| Cilj 4.2: Krepitev zdravega življenjskega  sloga prebivalcev | št. neposredno vključenih v nove programe | 25 |
| št. novih ali izboljšanih programov | 1 |

1. **GLAVNE AKTIVNOSTI OPERACIJE:**

**PRVA FAZA:**

**VLAGATELJ – Prostovoljno gasilsko društvo Leskovec pri Krškem:**

* vodenje in finančno spremljanje operacije,
* organizacija dveh partnerskih sestankov,
* organizacija dveh izobraževanj za mentorje mladine,
* organizacija dneva odprtih vrat (1) in izobraževanja prve pomoči in požarne varnosti za splošno javnost (1),
* nakup promocijskega materiala (igra spomin 80kos, pobarvanka 150kos),
* delavnica v predšolskih in osnovnošolskih ustanovah (4 skupine),
* Nakup opreme za prostore gasilskega doma (kopalniška oprema, pohištvo, ognjevarna arhivska omara, notranja vrata – z montažo, zložljive mize (16kos) in stoli (32+4 kos)).

**PARTNER 1 – Društvo potapljačev VIDRA Krško:**

* nakup dveh podvodnih skuterjev,
* sodelovanje na dnevu odprtih vrat (1) in izobraževanju prve pomoči za splošno javnost (1),
* organizacija delavnice potapljanja za širšo javnost.

**PARTNER 2 – Gasilska zveza Krško:**

* priprava vsebin za strokovno izpopolnjevanje mentorjev mladine.

**DRUGA FAZA:**

**VLAGATELJ – Prostovoljno gasilsko društvo Leskovec pri Krškem:**

* vodenje in finančno spremljanje operacije,
* organizacija dveh partnerskih sestankov,
* organizacija dneva odprtih vrat (1) in izobraževanja prve pomoči in požarne varnosti za splošno javnost (1),
* promocijska objava v Posavskem obzorniku,
* nakup računalniške opreme za prostore gasilskega doma,
* nakup klimatskih naprav (3+1 kos) za prostore gasilskega doma
* promocijska gasilstva v predšolskih in osnovnošolskih ustanovah (4 skupine),
* izdelava aplikacije za kviz mladine,
* pilotna izvedba tekmovanja mladine.

**PARTNER 1– Društvo potapljačev VIDRA Krško:**

* organizacija delavnice potapljanja za širšo javnost (1),
* sodelovanje na dnevu odprtih vrat (1) in izobraževanju prve pomoči za splošno javnost (1),
* organizacija tečaja kompresorista.

**PARTNER 2 – Gasilska zveza Krško:**

* priprava vsebin za izobraževanje mladine

1. **Rezultati in učinki:**

* opremljen gasilski dom (1),
* delavnica v predšolskih in osnovnošolskih ustanovah (8),
* delavnica požarne preventive in prve pomoči (2),
* izvedba dneva odprtih vrat (2),
* izvedba delavnice potapljanja (1),
* izvedba delavnice kompresorista (1),
* strokovno izpopolnjeni kader prostovoljnih reševalnih služb (10),
* usposobljeni mentorji mladine (4),
* novi člani prostovoljnih reševalnih služb (20),
* vzpostavljeno partnerstvo prostovoljnih reševalnih služb (1),
* aplikacija za izvedbo kviza mladine (1),
* število vključenih mladih v aktivnosti (200),
* število vključene splošne javnosti v aktivnosti (200),
* ohranjeno delovno mesto (1),
* število promocijskih objav (10).